ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Μαρτίου 1994 για έγκριση τροποποιήσεως του προσθέτου προγράμματος ποικιλιακής αναδιαρθρώσεως για το λυκίσκο που υποβλήθηκε από το Βασίλειο του Βελγίου βάσει του κανονισμού (ΕΟΚ) αριθ. 2997/87 του Συμβουλίου (Τα κείμενα στη γαλλική και ολλανδική γλώσσα είναι τα μόνα αυθεντικά) (94/144/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2997/87 του Συμβουλίου της 22ας Σεπτεμβρίου 1987 για τον καθορισμό στον τομέα του λυκίσκου, του ποσού της ενισχύσεως στους παραγωγούς για τη συγκομιδή 1986 και για την πρόβλεψη ειδικών μέτρων σε ορισμένες περιοχές παραγωγής (1), όπως τροποποιήθηκε τελευταία από τον κανονισμό (ΕΟΚ) αριθ. 3338/92 (2), και ιδίως το άρθρο 2 παράγραφος 5,

τον κανονισμό (ΕΟΚ) αριθ. 3889/87 της Επιτροπής της 22ας Δεκεμβρίου 1987 περί λεπτομερειών εφαρμογής των ειδικών μέτρων για ορισμένες περιοχές παραγωγής (3), όπως τροποποιήθηκε τελευταία από τον κανονισμό (ΕΟΚ) αριθ. 718/93 (4), και ιδίως το άρθρο 3,

Εκτιμώντας:

ότι, σύμφωνα με το άρθρο 2 παράγραφος 5 του κανονισμού (ΕΟΚ) αριθ. 2997/87, το Βασίλειο του Βελγίου διαβίβασε στην Επιτροπή, στις 10 Μαρτίου 1988, ένα πρόγραμμα ποικιλιακής αναδιαρθώσεως για τον τομέα του λυκίσκου- ότι το πρόγραμμα αυτό, όπως τροποποιήθηκε στις 26 Ιουλίου 1988, εγκρίθηκε με την απόφαση 88/606/ΕΟΚ της Επιτροπής (5)- ότι το πρόγραμμα αυτό, αφού υπέστη τρεις τροποποιήσεις με τις αποφάσεις 89/480/ΕΟΚ (6), 91/94/ΕΟΚ (7) και 92/149/ΕΟΚ (8) αντιστοίχως, έκλεισε στις 31 Δεκεμβρίου 1992-

ότι, στις 29 Δεκεμβρίου 1992, το Βασίλειο του Βελγίου διαβίβασε στην Επιτροπή ένα πρόσθετο πρόγραμμα ποικιλιακής αναδιαρθώσεως που διαφέρει από το προηγούμενο στο ότι περιλαμβάνει μία νέα ομάδα παραγωγών η οποία έχει αναγνωρισθεί προσφάτως, στο ότι περιλαμβάνονται νέες εκτάσεις και στο ότι υπάρχει εντονότερος προσανατολισμός προς τις ποικιλίες super-alpha που προσαρμόζονται καλύτερα στις ανάγκες της αγοράς, σε εφαρμογή του άρθρου 1 παράγραφος 2 του κανονισμού (ΕΟΚ) αριθ. 3889/87-

ότι αυτό το πρόσθετο πρόγραμμα έχει εγκριθεί με την απόφαση 93/251/ΕΟΚ της Επιτροπής (9)-

ότι, στις 21 Δεκεμβρίου 1993, το Βασίλειο του Βελγίου διαβίβασε στην Επιτροπή νέες τροποποιήσεις του προγράμματος αυτού-

ότι οι προταθείσες τροποποιήσεις αφορούν κυρίως την ακόμη εντονότερη αύξηση των ποικιλιών super-alfa για το φάσμα των ποικιλιών προς τις οποίες έγινε η αναδιάρθωση, καθώς και την αύξηση των εκτάσεων που αφορά η αναδιάρθρωση-

ότι αυτό το πρόσθετο πρόγραμμα τηρεί τους στόχους που επιδιώκονται από τον εν λόγω κανονισμό και περιλαμβάνει τα στοιχεία που απαιτούνται από το άρθρο 2 του κανονισμού (ΕΟΚ) αριθ. 3889/87 της Επιτροπής-

ότι η ειδική ενίσχυση για την ποικιλιακή αναδιάρθωση μπορεί επίσης να χορηγηθεί για τις εκτάσεις που καλλιεργούνται με άλλες ποικιλίες στην περίπτωση κατά την οποία οι τελευταίες υπάρχουν σε εκτάσεις που καλλιεργούνται βασικά με πικρές ποικιλίες για τις οποίες υπάρχει πρόγραμμα αναδιαρθρώσεως-

ότι η χρηματοδοτική συμμετοχή που επιβαρύνει τον εθνικό προϋπολογισμό τηρεί το ανώτατο όριο που αναφέρεται στο άρθρο 2 του κανονισμού (ΕΟΚ) αριθ. 2997/87- ότι στις πραγματικές δαπάνες που αναφέρονται στο άρθρο 2 παράγραφος 2 του κανονισμού (ΕΟΚ) αριθ. 2997/87 μπορούν να περιληφθούν στοιχεία αξιολογήσεως της καθαρής απώλειας των εισοδημάτων λόγω της εφαρμογής του προγράμματος αναδιαρθρώσεως- ότι, ωστόσο, μόνον τα στοιχεία που αναφέρονται στην καθαρή απώλεια εισοδήματος που υφίστανται οι παραγωγοί από την ημερομηνία εγκρίσεως του κανονισμού (ΕΟΚ) αριθ. 2997/87 μπορούν να υποβληθούν για τον υπολογισμό των πραγματικών δαπανών- ότι θα πρέπει να διαμορφωθεί ανάλογα η χρηματοδοτική συμμετοχή του κράτους μέλους στο πρόγραμμα ποικιλιακής αναδιαρθρώσεως-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Λυκίσκου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα ποικιλιακής αναδιαρθρώσεως για τον τομέα του λυκίσκου που υποβλήθηκε, βάσει του κανονισμού (ΕΟΚ) αριθ. 2997/87, από το Βασίλειο του Βελγίου στις 21 Δεκεμβρίου 1993. Τα βασικά στοιχεία του προγράμματος αυτού περιλαμβάνονται στο παράρτημα.

Άρθρο 2

Το Βασίλειο του Βελγίου ενημερώνει την Επιτροπή κάθε εξάμηνο για την εξέλιξη του προγράμματος.

Άρθρο 3

Η παρούσα απόφαση απευθύνεται στο Βασίλειο του Βελγίου.

Βρυξέλλες, 2 Μαρτίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 284 της 7. 10. 1987, σ. 19.

(2) ΕΕ αριθ. L 336 της 20. 11. 1992, σ. 3.

(3) ΕΕ αριθ. L 365 της 24. 12. 1987, σ. 41.

(4) ΕΕ αριθ. L 74 της 27. 3. 1993, σ. 46.

(5) ΕΕ αριθ. L 334 της 6. 12. 1988, σ. 26.

(6) ΕΕ αριθ. L 234 της 11. 8. 1989, σ. 52.

(7) ΕΕ αριθ. L 50 της 23. 2. 1991, σ. 28.

(8) ΕΕ αριθ. L 61 της 6. 3. 1992, σ. 31.

(9) ΕΕ αριθ. L 115 της 11. 5. 1993, σ. 28.

ΠΑΡΑΡΤΗΜΑ

1. Κατάλογος των ομάδων παραγωγών που καλύπτονται από το πρόγραμμα

- Pacohop SV,

- De Poperingse Hopproducenten Vereniging,

- De Nieuwe Hoptelersbelangengroep (NHBG).

Οι δύο πρώτες ομάδες εκπροσωπούνται από την Febelhop (Ένωση ομάδων παραγωγών).

2. Διάρκεια του προγράμματος:

Από το 1993 έως το 1994. Οι τελευταίες φυτεύσεις πρέπει να πραγματοποιηθούν πριν από τις 31 Δεκεμβρίου 1994.

3. Εκτάσεις που καλύπτονται από το πρόγραμμα

- Pacohop SV: 17,6906 εκτάρια

- De Poperingse Hopproducenten Vereniging: 87,0953 εκτάρια

- De Nieuwe Hoptelersbelangengroep: 40,6115 εκτάρια

Σύνολο: 145,3974 εκτάρια

4. Ποικιλίες προς τις οποίες πραγματοποιείται η αναδιάρθρωση και εκτάσεις που αφορά

Αρωματικές ποικιλίες

Hallertauer: 5,8801 εκτάρια

Hersbrucker Spaet: 0,7337 εκτάρια

Goldings: 3,6385 εκτάρια

Challienger: 3,1056 εκτάρια

Σύνολο: 13,3579 εκτάρια

Ποικιλίες "super-alpha" (1)

Yeoman: 1,9699 εκτάρια

Target: 115,8343 εκτάρια

Nugget: 3,5173 εκτάρια

Magnum: 10,7180 εκτάρια

Σύνολο: 132,0395 εκτάρια

(1) Κατά την έννοια του άρθρου 2 του κανονισμού (ΕΟΚ) αριθ. 2997/87 και του άρθρου 1 παράγραφος 3 του κανονισμού (ΕΟΚ) αριθ. 3889/87.